Врз основа на член 36 став 1 точка 15 од Законот за локална самоуправа (Службен весник на РМ бр.5/02), член 14 став 1 и став 2 од Законот за еднакви можности на мажите и жените(Службен весник на РМ бр.6/12) и член\_\_ точка \_\_\_ од Статутот на Општина Гази Баба(Службен гласник на РМ бр.\_\_\_) Советот на Општина Гази Баба на \_\_\_седница, одржана на ден \_\_\_\_\_\_\_\_\_\_\_\_\_година, донесе:

ПРОГРАМА

на Општина Гази Баба во областа

на еднаквите можности на жените и мажите во општина Гази Баба

за 2019 година

ВОВЕД

Демографски податоци на Општина Гази Баба

**Број на жители:**
Според пописот од 2002г. општината има 72222 жители, и според бројот на жители претставува една од поголемите општини во градот Скопје и Република Македонија.
Од вкупниот број на население 36376 се мажи, а 36241 се жени.

Демографската структура на општината според етничката припадност :
Македонци 73,3%, Албанци 17,3%, Срби 2,9%, Роми 2,9%, Турци 0,8%, Власи 0,3%, и останати 1,3%.

**Просечна возраст:**
На населението во ОГБ е 35,4 години, до 20 години 27,4%, до 40 години 58,6%, 60 години и повеќе 14,4%.

Писменост:

Вкупниот број на писмените лица изнесува 61156, од кои мажи се 31137, а жени се 30019.

ПОЈДОВНА ОСНОВА НА ПРОГРАМАТА

Врз основа на член 2 од Законот за еднакви можности на жените и мажите, Општина Гази Баба има обврска за воспоставување на еднаквите можности на жените и мажите во политичката, економската, социјалната, образовната, културната, здравствената, граѓанската и било која област од општествениот живот. За остварување на оваа цел, Општината, согласно одредбите од член 14 од овој закон, помеѓу останатото е должна да изработи годишен план во кој ќе бидат утврдени мерките за унапредување на еднаквите можности на жените и мажите.

 Локалната власт може преку своите надлежности и преку координација со многубројни локални фактори, да превзема конкретни акции во корист на половата еднаквост, намалување на нееднаквостите и промовирање на вистинско еднакво општество.

 И покрај бројните примери на јавна препознатливост и постигнат напредок, еднаквоста меѓу половите сеуште не е реалност во секојдневниот живот. Во пракса, мажите и жените, не ги уживаат истите права. Сеуште постојат социјални, политички, економски и културни нееднаквости.

Ваквите нееднаквости се резултат на социјалниот менталитет наметнат поради бројни стереотипи присутни во рамките на семејството, образованието, културата, медиумите, работната средина, организацијата на општеството итн. Има толку многу области во кои може да се делува со наметнување на нов пристап и правење на структурни промени.

Клучните идентификувани области во локалната заедница на кои треба да се насочат активностите и зголеми работата во 2018 година за воведување родова рамноправност се:

-Промоција на човекови права и принципи на недискриминација,

-вклучување на жената во одлучувачките процеси во заедницата,

-подигање на свеста за грижа на жената за сопственото здравје,

- семејно насилство,

-јакнење на капацитетите на општинската администрација за воведување на родов пристап во програмирањето (едукација на носителите на активностите) и воведување на родово одговорно буџетирање.

1. **Цели**

Основни цели за активностите на Општина Гази Баба во областа на еднаквите можности на мажите и жените за 2019 година се:

-зајакнување на институционалните капацитети на општината за вклучување на родов пристап во програмирањето и буџетирањето преку обуки на КЕМ и општинската администрација, развивање на интерни постапки и механизми за координирано дејствување.

-јавна промоција на родовата еднаквост како вредност, преку информативни кампањи и манифестации и информирање на жените за услугите и можностите кои ги нуди општината и преку редовна публикација на активности и материјали за родова рамноправност.

-зајакнување на свеста на жените за континуирана грижа и заштита на сопственото здравје. Постои поголема потреба од информираност на жената за нејзиното сексуално и репродуктивно здравје, поголема едукација за малигните заболувања на репродуктивните органи.

-унапредување на заштита од насилство врз жени.

-унапредување на механизмите за учество на жените во процесот на носење на одлуки во заедницата со посебен акцент на вклучување на маргинализираните жени.

1. **Активности**

За остварување на целите на програмата во 2019 година, Општината ќе ги спроведе следните активности.

Цел 1: зајакнување на институционалните капацитети на општината за вклучување на родов пристап во програмирањето и буџетирањето

Мерки:

1.Обука на адмнистрацијата за родова анализа на програми и буџети

Целта на оваа активност е да се зголеми свесноста и разбирањето на претставниците на општинската администрација за потребата и начините за вклучување на родова перспектива во процесот на планирање на програмите и проектите од областите кои спаѓаат во нивниот делокруг на работа.

 Потребни услови за спроведување на обуката се:

-подготвена програма и методологија за родова анализа на програмите и буџетите,

-подготвени базични помошни алатки за практична примена на стекнатите знаења,

-обезбедени услови за одржување на обуката.

2. Обука на комисијата за еднакви можности на жените и мажите и интерсекторската група за родово одговорно буџетирање за интеграција на родов пристап во програмите и буџетот на општината

Оваа обука ќе биде специјализирана за членовите на Комисијата и интерсекторската група со цел да се зајакнат нивните знаења и вештини за остварување н аспецифичните обврски од нивната надлежност. Обуката треба да се фокусира на процесите на планирање и одлучување во врска со интеграција на родовиот пристап во програмите и буџетот на општината преку примена на листи за проверка дали програмата е основана на родова анализа и има интегрирано родов пристап како и дали се издвоени соодветни средтсва за нејзина реализација што ќе овозможи подеднакво распределување и корист од јавните ресурси за мажите и жените во општината.

Неопходни услови за спроведување на обуката се:

-подготвена програма и методологија за обука,

-подготвени листи за проверка за воведен родов пристап во буџет и програми на општината

-обезбедени услови за одржување на обуката.

Цел 2: Јавна промоција на родова еднаквост

Мерки:

1. Манифестација 8-ми Март-Меѓународен ден за правата на жената

Оваа активност е во функција на јавна промоција на човековите права на жените. Целта на оваа манифестација е да се подигне јавната свесност за правата на жената.

Во рамките на оваа манифестација, ќе биде одржана јавна седница на Комисијата за еднакви можности на мажите и жените на која можат да присуствуваат претставници од општинската администрација, граѓанскиот сектор, претставници од основни училишта и други институции.

На настанот ќе биде претставена Програмата на Општина Гази Баба, проекти и активности планирани во текот на 2019 година заедно со граѓанскиот сектор. Воедно ќе се спроведе и дебата помеѓу учесниците на која ќе се дискутира состојбата за родова еднаквост, правата на жените со предлози и насоки за поттикнување и унапредување на соработката поврзани со еднаквите можности на мажите и жените во Општината.

Ликовен конкурс на тема женски права ќе биде организран во сите основни училишта на територија на општината со мал награден фонд.

1. Редовна публикација на активности и материјали за родова рамноправност

Со цел да се запознае пошироката јавност и да се подигне свесноста за потребата од еднаквите можности на мажите и жените, Општина Гази Баба се стреми кон публикација на активностите и материјалите кои ја презентираат нејзината работа и залагање на тоа поле. Истовремено се приклучува и кон активностите и материјалите кои се организраат од другите институции на државно ниво и дава нивна поддршка. За таа цел на веб страната на општината ќе се отвори нова секција посветена на родовата еднаквост и активностите на општината за нејзино унапредување.

Цел 3: зајакнување на свеста на жените и мажите за континуирана грижа и заштита на сопственото здравје

Мерки:

1. подигнување на свеста за грижа на жената за репродуктивнато здравје

Со цел да се подигне свеста кај жените за редовни гинеколошки прегледи, скриниг за рак на дојка и сл. Во соработка со невладини организации ќе се спроведуваат активности за подгигнување на свеста за негата на детето од најмалата возраст до тинејџерски години, а во соработка со матичните лекари и здравствените домови на територијата на општината ќе се организираат трибини, работилници и информативна кампања за редовни прегледи со цел рано откривање и превенција од малигни заболувања и кај мажите и кај жените.

1. Подигнување на свеста за ранооткривање на рак на простата на мажите

Со цел да се подигне свеста кај мажите за редовни уролошки прегледи, скрининг за рак на тестиси и сл. во соработка со невладини организации ќе се спроведуваат активности за подигнување на свеста за негата на детето од најмалата возраст до тинејџерските години, а во соработка со матичните лекари и здраствените домови на територија на општината ќе се организираат трибини, работилници и информативна кампања за редовни прегледи со цел ранооткривање и превенција од малигни заболувања.

**Цел 4: Унапредување на превенција и заштита од насилство врз жени**

**Мерки**:

7.Со цел унапредување на знаењето но и препознавање на мерките и механизмите за превенција од и заштита од семејно насилство ќе се спроведат активности за едукација за семејно насилство преку организирање на трибини во општината и месните заедници во соработка со НВО. Во овие рамки освен едукативни трибини ќе бидат организирани дебати, советувања (презентација и опции и регулативи на граѓаните во однос на наведените теми и превентивни мерки за истите).

8. Со цел обезбедување на механизми за справување со последиците од семејното насилство и општествена реинтеграција на жртвите од семејно насилство, општината во соработка со невладините организации и религиозните заедници ќе организира терапевтска заедница која ќе даде психо-социјална поддршка на жртвите на семејно насилство.

**Цел 5: Унапредување на механизмите за учество на жените во процесот на носење на одлуки во заедницата**

**Мерки**:

9. Со цел унапредување на механизмите за учество на жените во процесот на носење на одлуки во заедницата Комисијата за еднакви можности ќе ги распространи протоколите и листите за проверка за вклучување на жените во одлучувањето на локално ниво и ќе изработи родово сензитивен формулар за собирање на потребите на мажите и жените кој ќе го користат месните заедници при програмирањето и процесот на буџетирање.

10.Со цел унапредување на механизмите за учество на жените во процесот на носење на одлуки во заедницата ќе се организираат најмалку еден отворен ден со градоначалникот, најмалку една јавна расправа и една дискусија на фејсбук на тема од интерес на руралните и маргинализирани жени, а заклучоците од истите ќе бидат преточени во одлуки кои одговараат на интересите и потребите на руралните и маргинализирани жени од општината Гази Баба.

Цел 6: вградување на родова перспектива во програмите и буџетите на Општина Гази Баба

 11. создавање на родово поделена статистика преку прибирање на податоци од родов аспект, анализа, и градење на систем за управување со знаење

 12.воведување на партиципативни модели на креирање на политики и буџети за администрација

Овде е предвидено одржување на работилници и трибини за населението на огб за партиципативно носење на буџет, работилници и трибини за невладини организации кои работат на територија на ОГБ за партиципативно носење на одлуки и буџети, работилници и трибини за актив на директори на ЈУДГ и ООУ на територија на ОГБ за партиципативно носење на одлуки и буџети, работилници и трибини за бизнис заедницата со седиште на територија на ОГБ за партиципативно носење на одлуки и буџети.

 **3.Финансиски план**

За спроведување на активностите предвидени со програма се предвидени следните финансиски средства и тоа:

|  |  |  |  |  |
| --- | --- | --- | --- | --- |
| ***Редбр*** | ***Активност*** | ***Рок и место на одржување*** | ***Носител на активностите*** | ***Предвидени с-ва во буџетот на ОГБ*** |
| 1. | Градење на капацитетите на вработените во ОГБ за родово одговорно креирање политики и буџети  | Јануари-декември 2019 | ОГБ | 500.000,00 |
| 2. | Градење на капацитетите на советниците за родово одговорно креирање политики и буџети | Јануари-декември 2019 | ОГБ | 500.000,00 |
| 3. | Манифестација 8ми март Тема:правата на жената трибина со Пригоден коктел | Март 2019 | ОГБ | 120.000,00 |
| 4  | Изработка и распространување на материјали,печатење на стратегијата за родова еднаквост | Мај-Јуни 2019 |  | 100.000,00 |
| 5. | Промотивни активности на стратегијата за родова еднаквост (јавно претставување, трибина и пригоден коктел) | Мај-јуни 2019 | ОГБ заедно соНВО | 50.000,00 |
| 6. | Подигнување на свеста за грижа на жената за репродуктивното здравје | Јули- Ноември 2019 | ОГБ заедно соНВО | 60.000,00 |
| 7. | Подигање на свеста за рано откривање на рак на простата кај мажите | Август-Декември 2019 | ОГБ заедно со НВО | 60.000,00 |
| 8. | Едукација за семејно насилство преку организирање на трибини | Мај-јуни 2019 | ОГБ со НВО | 50.000,00 |
| 9.  | Создавање на родово поделена статистика | Континуирано 2019 | ОГБ | 200.000,00 |
| 10. | Институционализација во процедури, постапки формулари | Континуирано 2019 | ОГБ | 100.000,00 |
| 11. | Воведување на партиципативни модели на креирање политики и буџети администрација и градење на капацитети за подигнување на јавната свест | Континуирано јануари-декември2019 | ОГБ | 2.200.000,00 |
| 12 | Терапевтска заедница за психосоцијална поддршка на жртвите од семејно насилство | Во текот на 2019 | ОГБ до НВО | 60.000,00 |
| 13. | Распространување на протоколи, листи за проверка и формулар | Март-април 2019 | ОГБ | 60.000,00 |
| 14. | Организација на јавна расправа и трибина со маргинализирани жени | Октомври- Ноември 2018 | ОГБ во соработка со НВО | 50.000,00 |
| ВКУПНО | 4.920.000,00 |